PATVIRTINTA

 Kupiškio meno mokyklos

 direktoriaus 2019 m. birželio 20 d.

 įsakymu Nr. U-18

**KUPIŠKIO MENO MOKYKLOS FORMALŲJĮ ŠVIETIMĄ PAPILDANČIO IR NEFORMALAUS UGDYMO PLANAS**

**2019–2020 m. m.**

**I SKYRIUS**

**BENDROSIOS NUOSTATOS**

1. Kupiškio meno mokyklos metų ugdymo planas reglamentuoja neformaliojo vaikų švietimo programų įgyvendinimą 2019–2020 mokslo metais pagal mokinių bei jų tėvų laisvai pasirinktas ugdymosi programas:

1.1. Pradinio dailės ugdymo

1.2. Pagrindinio dailės ugdymo

1.3. Pradinio muzikinio ugdymo

1.4. Pagrindinio muzikinio ugdymo

1.5. Neformalaus ugdymo:

1.5.1. Išplėstinio muzikinio ugdymo

1.5.2. Kryptingo muzikinio ugdymo

1.5.3. Profesinės linkmės muzikinio modulio

1.5.4. Muzikinės saviraiškos ugdymo

1.5.5. Parengiamojo muzikinio ugdymo

1.5.6. Ankstyvojo meninio ugdymo

1.5.7. Dailės mėgėjų ugdymo

1.5.8. Dailės išplėstinio ugdymo

 2. Mokyklos ugdymo planas parengtas vadovaujantis:

 2.1. Lietuvos Respublikos švietimo ir mokslo ministro 2015-01-27 įsakymu Nr. 48. ,,Dėl rekomendacijų dėl meninio formalųjį švietimą papildančio ugdymo programų rengimo ir įgyvendinimo patvirtinimo“,

2.2. Lietuvos Respublikos švietimo įstatymu 2011-03-17 Nr. XI-1281,

2.3. Kupiškio meno mokyklos nuostatais, patvirtintais Kupiškio rajono savivaldybės tarybos 2018 m. balandžio 26 d. sprendimu Nr. TS-109,

2.4 Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 ,,Dėl bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašo patvirtinimo“,

2.5. Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Lietuvos Respublikos švietimo ir mokslo ministro 2012 m. kovo 29 d. įsakymo Nr. V-554 redakcija).

3. Kupiškio meno mokyklos ugdymo turinį reglamentuoja:

3.1. Rekomendacijos dėl meninio formalųjį švietimą papildančio ugdymo programų rengimo ir įgyvendinimo, patvirtintos LR švietimo ir mokslo ministro 2015 m. sausio 27d. įsakymu Nr. V-48;

3.2. Su Kupiškio meno mokyklos taryba suderintas ir mokyklos direktoriaus patvirtintas Ugdymo planas, jo pagrindu parengtos ir mokyklos direktoriaus patvirtintos muzikos ir dailės mokomųjų dalykų programos.

4. Meninio ugdymo turinys formuojamas mokyklos bendruomenei – mokytojams, mokiniams, jų tėvams – laisvai bendradarbiaujant ir vadovaujantis demokratinėmis nuostatomis.

5. Kupiškio meno mokykla – specializuota įstaiga, vykdanti muzikos ir dailės programas, užtikrinanti ugdymo kokybę ir suteikianti galimybę įgyti kompetenciją.

6. Muzikinio ugdymo branduolys – mokinių meninę raišką ir brandą užtikrinanti rekomenduojamų muzikos dalykų visuma.

7. Dailės ugdymo branduolys – mokinių meninę raišką ir brandą užtikrinanti rekomenduojamų dailės dalykų visuma.

8. Meno mokykla vykdo – dailės pradinio ir pagrindinio ugdymo programas, muzikos parengiamojo, ankstyvojo meninio, pradinio ir pagrindinio, išplėstinio, meno mėgėjų, kryptingo ugdymo programas ir profesinės linkmės muzikinio ugdymo modulio programą bei projektus siekiant reprezentuoti ir aktyvinti miesto kultūrinį gyvenimą, mokinių meninę veiklą.

9. Baziniu mokyklos mokymo kursu laikomas pradinis ir pagrindinis meninio ugdymo kursas. Kitas ugdymo programas mokykla siūlo atsižvelgdama į mokinių poreikius, gebėjimus ir brandą.

10. Ugdymas muzikiniuose kolektyvuose – bendrųjų meninių gebėjimų, integruojančių įvairias meno sritis, ugdymas, siekiant geresnių įgūdžių tam tikroje meninės veiklos srityje.

11. Atsižvelgusi į bendruomenės poreikius, meno mokykla gali vykdyti ir papildyti bendrojo lavinimo muzikinio ugdymo programas (pagilintą muzikos, dailės dalyko mokymą).

12. Mokiniui, baigusiam pagrindinio meninio ugdymo programą, išduodamas Lietuvos Respublikos Neformaliojo vaikų švietimo pažymėjimas (kodas 9201).

13. Mokiniui, nebaigusiam meninio ugdymo programos, išduodama pažyma.

14. Mokiniui, baigusiam neformaliojo švietimo ugdymo programas išduodama pažyma.

15. Mokinių priėmimo į Kupiškio meno mokyklą tvarkos aprašu, patvirtintu Kupiškio meno mokyklos 2014 m. gegužės 14 d. įsakymu Nr. U-12 (papildymas 2014-09-29 Nr. U-25) (Priedas Nr.1).

**II SKYRIUS**

**UGDYMO PLANO TIKSLAI, UŽDAVINIAI IR PRIORITETAI**

16. **Tikslas** – tenkinti mokinių ugdymosi, gabumų ir kūrybiškumo atskleidimo, meninės saviraiškos poreikius, plėtoti muzikavimo, sceninės kultūros, meno interpretacijos įgūdžius, suteikti meninę brandą, laiduoti ugdymo tęstinumą meno profilio įstaigose.

17. **Uždaviniai:**

17.1. rūpintis mokinių užimtumu ir laisvalaikio kultūros plėtote;

17.2. rengti individualias programas, skatinant muzikavimą, plenerų organizavimą, dailės darbų eksponavimą parodose;

17.3. derinti ir aktyvinti dailės ir muzikos skyrių veiklą, mokinius įtraukiant į mokyklos kultūrinį ir koncertinį gyvenimą;

17.4. sudaryti sąlygas ugdytis sceninei kultūrai ir saviraiškai, gabumų plėtrai ir kūrybinės veiklos įvairovei.

18. **Prioritetai:**

18.1. ugdymo kokybė ir veiksmingumas (2018–2020 m. meno mokyklos strateginio plano programa).

18.2. mokinių vertybinių nuostatų ugdymas ir formavimas (2018–2020 m. meno mokyklos strateginio plano programa).

**III SKYRIUS**

**UGDYMO PROCESO ORGANIZAVIMAS**

19. Sudarant mokyklos ugdymo planą atsižvelgiama į dalyko programai skirtą pamokų skaičių, mokinių poreikius bei mokyklos galimybes.

20. Pagal Formalųjį švietimą papildančio ugdymo, Neformaliojo ugdymo programas 2019–2020 m. m. mokosi 261 mokinys. Dirba 22 mokytojai ir koncertmeisteriai.

21. Pagal pradinio muzikinio ugdymo programą mokosi 93 mokiniai, pagrindinio muzikinio ugdymo – 43, dailės pradinio ugdymo – 36, dailės pagrindinio – 32, ankstyvojo neformaliojo ugdymo – 19, parengiamojo neformaliojo ugdymo – 11, neformaliojo išplėstinio, kryptingo, saviraiškos ir mėgėjų ugdymo programas pasirinko – 27 mokiniai.

22. Mokykla dirba 5 dienas per savaitę, prisitaikant prie bendrojo ugdymo mokyklų darbo laiko. Pamokos vyksta pagal mokyklos direktoriaus įsakymu patvirtintus pamokų tvarkaraščius. Pasikeitus individualių pamokų tvarkaraščiui, jis tvirtinamas mokyklos anspaudu ir direktoriaus parašu.

23. 2019–2020 mokslo metų pradžia – rugsėjo 2 diena. Ugdymo proceso trukmė – 34 savaitės. Į šį skaičių įeina valstybės nustatytos švenčių dienos: gruodžio 24 d. (Šv. Kūčios), gruodžio 25 d. (Šv. Kalėdos), gruodžio 26 d. (Šv. Kalėdų 2-oji diena), kovo 11 d., balandžio 22 d. (2-oji Šv. Velykų diena), gegužės 1 d. Mokslo metų pabaiga – gegužės 31 diena.

24. Egzaminai baigiantiesiems ir akademiniai atsiskaitymai vykdomi gegužės mėnesį pagal direktoriaus patvirtintą egzaminų ir akademinių atsiskaitymų grafiką.

25. I pusmetis – nuo rugsėjo 1 d. iki gruodžio 31 d. II pusmetis – nuo sausio 1 d. iki gegužės 31 d.

26. Pamokos vykdomos:

26.1. Individualios pamokos nuo 8.00 val. iki 19.50 val.

26.2. Grupinės pamokos nuo 13.10 val. iki 19.50 val.

27. Pamokos trukmė – 45 min., pertraukos 5 ir 10 min. Ankstyvojo meninio ugdymo grupės užsiėmimų trukmė – 30 min.

28. Mokiniams suteikiamos atostogos:

|  |  |  |
| --- | --- | --- |
| Atostogos | 1–4 klasių mokiniams | 6–12 klasių mokinimas  |
| Rudens  | 2019-10-28 – 2019-10-31 | 2019-10-28 – 2019-10-31 |
| Žiemos (Kalėdų)  | 2019-12-23 – 2020-01-03 | 2019-12-23 – 2020-01-03 |
| Žiemos | 2020-02-17 – 2020-02-21 | 2020-02-17 – 2020-02-21 |
| Pavasario (Velykų) | 2020-04-14 – 2020-04-17 | 2020-04-14 – 2020-04-17 |
| Vasaros  | 2020-06-01 – 2020-08-31 | 2020-06-01 – 2020-08-31 |

29. Mokinių atostogų metu, šeštadieniais ir sekmadieniais vykdoma kūrybinė, kultūrinė, koncertinė, pažintinė, praktinė ir kita veikla, siejama su mokyklos tikslais, mokinių mokymosi poreikiais.

 30. Jei oro temperatūra yra 20 laipsnių šalčio ar žemesnė į mokyklą gali neiti 1–5 klasių, esant 25 laipsniams šalčio ar žemesnei – visi bendrojo lavinimo mokyklų mokiniai. Šios dienos įskaičiuojamos į mokslo dienų skaičių.

 31. Organizuojant ugdymą grupėje, rekomenduojamas mokinių skaičiaus vidurkis – 12. Atskiriems dalykams mokyti grupės gali būti dalijamos į pogrupius arba vaikas ugdomas individualiai. Prireikus gali būti sudaromos mobilios mokinių grupės.

**IV SKYRIUS**

**UGDYMO PLANO RENGIMAS**

32. Mokyklos ugdymo planą rengė direktoriaus 2019 m. gegužės 6 d. įsakymu Nr. V-26 sudaryta darbo grupė.

33. Mokytojai rengia dailės ir muzikos dalykų, instrumentų ir muzikinių kolektyvų programas, kuriose yra ugdymo turinio ir metodikos aprašymas. Metodinių grupių pirmininkai rengia bendrąsias dalykų ir instrumentų programas. Visos programos aptariamos metodinėse grupėse, aprobuojamos metodinių grupių pirmininkų ir tvirtinamos mokyklos direktoriaus įsakymu.

33.1. Metodinių grupių susirinkimuose priimami sprendimai dėl:

33.1.1. ugdymo turinio planavimo principų, laikotarpių ir tvarkos;

33.1.2. programų, teminių planų rengimo principų ir tvarkos;

33.1.3. mokinių pažangos ir pasiekimų vertinimo ugdymo procese būdų ir laikotarpių.

33.2. Mokyklos mokytojų taryba priima sprendimu dėl:

33.2.1. mokomųjų dalykų programų;

33.2.2. reikalavimų mokinio individualiam ugdymo planui sudaryti;

33.2.3. mokinių pažangos ir pasiekimų vertinimo;

33.2.4. dalykų mokymuisi skiriamų savaitinių valandų skaičiaus nustatymo.

34. Sudarant mokyklos ugdymo planą, atsižvelgdama į mokinio prigimtines galias bei poreikius, darbo organizavimo būdą ir įstaigos galimybes.

**V SKYRIUS**

**FORMALŲJĮ ŠVIETIMĄ PAPILDANČIO IR NEFORMALAUS UGDYMO PROGRAMOS**

35. Mokiniams siūlomos šios Kupiškio meno mokyklos formalųjį švietimą papildančio meninio ugdymo programos:

35.1. 4 metų (1–4 kl.) trukmės pradinio muzikinio ugdymo programa;

 35.2. 4 metų (5–8 kl.) trukmės pagrindinio muzikinio ugdymo programa;

 35.3. 3 metų (1–3 kl.) trukmės pradinio dailės ugdymo programa;

 35.4. 4 metų (4–7 kl.) trukmės pagrindinio dailės ugdymo programa.

 36. Siūlomos šios Neformalaus švietimo ugdymo programos:

36.1. 1–2 metų trukmės parengiamojo muzikinio ugdymo programa;

36.2. 1–3 metų trukmės ankstyvojo meninio ugdymo programa;

 36.3. 1–5 metų trukmės išplėstinio muzikinio ugdymo programa;

 36.4. 1–8 metų trukmės kryptingo muzikinio ugdymo programa;

 36.5. 1–4 metų trukmės muzikinės saviraiškos ugdymo programa;

 36.6. 1–3 metų trukmės išplėstinio dailės ugdymo programa;

 36.7. 1–3 metų trukmės dailės mėgėjų ugdymo programa;

 36.8. profesinės linkmės muzikinio ugdymo modulio programa integruota į formalųjį švietimą papildančio pradinio ir pagrindinio ugdymo programą.

**VI SKYRIUS**

**UGDYMO PLANO ĮGYVENDINIMAS**

 37. Ugdymo planas formuojamas atrenkant ir pritaikant ugdymo turinį pagal mokyklos tikslus, Lietuvos visuomenės vertybes ir savivaldybės prioritetus, konkrečius mokinių ugdymo(si) poreikius.

 38. Klasių, grupių sudarymo principai:

 38.1. Klasės, grupės formuojamos pagal mokinių pasirinktas ugdymo programas.

 38.2. Pamokos gali būti grupinės ir individualios:

 38.2.1. mokymo groti instrumentu, dainavimo pamokos yra individualios.

 38.2.2. chorinio dainavimo, orkestro, ansamblinio muzikavimo, muzikos istorijos, solfedžio pamokos yra grupinės.

 38.3. Esant reikalui gali būti sudaromos mobilios grupės.

 39. Vienas iš programos branduolio dalykų privalomas kolektyvas (choras, ansamblis arba instrumentas) 1–3 val. per savaitę.

 40. Mokinių mokymosi pasiekimai ir pažanga vertinami, vadovaujantis mokinių mokymosi pasiekimų ir pažangos vertinimo tvarkos aprašu, patvirtintu Kupiškio meno mokyklos direktoriaus 2012 m. rugpjūčio 30 d. įsakymu Nr. U-4 „Dėl mokinių mokymosi pasiekimų ir pažangos vertinimo tvarkos aprašo“ (Priedas Nr. 2), Mokinių pasiekimų vertinimo ir atsiskaitymo formomis baigus programą ar jos dalį, patvirtintomis Kupiškio meno mokyklos direktoriaus 2015 m. vasario 20 d. įsakymu Nr. U-4 „Dėl mokinių pasiekimų vertinimo ir atsiskaitymo formos baigus programą ar jos dalį“.

 41. Atsiskaitymai organizuojami pusmečių pabaigoje akademinių koncertų, akademinių atsiskaitymų, įskaitų forma, pagal dalykų mokymo programoje numatytus reikalavimus.

 42. Muzikos skyriaus mokiniams, baigusiems pradinio ugdymo programą, vykdomi pagrindinio dalyko ir solfedžio patikros.

 43. Baigus muzikos ir dailės pagrindinio ugdymo programą vykdomi akademiniai atsiskaitymai ir egzaminai. Neišlaikius muzikos instrumento, solfedžio baigiamojo egzamino jį galima laikyti vieną kartą pakartotinai.

 44. Nuo perklausų, egzaminų, įskaitų moksleiviai gali būti atleidžiami dėl rimtų priežasčių direktoriaus įsakymu.

 45. Mokinių kėlimas iš vienos programos į kitą vykdomas mokytojų tarybos sprendimu, atsižvelgiant į mokymosi rezultatus ir tėvų prašymus.

 46. Visa mokinių veikla fiksuojama elektroniniame dienyne.

 47. Programų individualizavimas ir diferencijavimas:

 47.1. Meninio ugdymo programos yra orientuotos į mokinį, jo pasiekimus ir mokymosi ypatumus, individualią gabumų raidą.

 47.2. Programos sudaro galimybę mokiniui, atsižvelgiant į jo poreikius, iš dalies pasirinkti programos turinį.

 48. Programą sudaro (Priedas Nr. 3):

 48.1. privalomi branduolio dalykai;

 48.2. pasirenkamieji dalykai (neprivalomi)

**VII SKYRIUS**

**UGDYMO PROGRAMOS IR VALANDŲ PASKIRSTYMAS**

**DAILĖS SKYRIAUS PRADINIO IR PAGRINDINIO UGDYMO PROGRAMA**

|  |  |  |
| --- | --- | --- |
| **Dalykai** | **Pradinis ugdymas** | **Pagrindinis ugdymas** |
| 1 klasė | 2 klasė | 3 klasė | 4 klasė | 5 klasė | 6 klasė | 7 klasė |
| Tapyba | – | – | – | 2 | 2 | 2 | 2 |
| Piešimas | – | – | – | 2 | 2 | 2 | 2 |
| Kompozicija  | – | – | – | 2 | 2 | 2 | 2 |
| Skulptūra | – | – | – | 2 | 2 | 2 | 2 |
| Dailėtyra | – | – | – | 1 | 1 | 1 | 1 |
| Spalvinė raiška | 1 | 2 | 2 | – | – | – | – |
| Grafinė raiška | 1 | 2 | 2 | – | – | – | – |
| Erdvinė raiška | 1 | 1 | 1 | – | – | – | – |
| Dailės pažinimas  | 1 | 1 | 1 | – | – | – | – |
| Val. sk. mokiniui  | **4** | **6** | **6** | **9** | **9** | **9** | **9** |

Pastabos:

1. Dailės pradinio ir pagrindinio ugdymo pamokos vyksta grupėmis. Minimalus mokinių skaičius grupėje – 5, maksimalus – 12.
2. Dailės pradinio ugdymo 1–3 klasių mokinių ugdymas vyksta kiekvienam dalykui skiriant nustatytą savaitinių valandų skaičių.
3. Dailės pagrindinio ugdymo 4–6 klasių mokinių ugdymas vyksta dalykams (tapybai, piešimui, kompozicijai, skulptūrai) skiriant po du mėnesius, dailėtyrai – 1 mėnesį ugdomosios veiklos.
4. Dailės pagrindinio ugdymo 7 klasės mokinių ugdymas vyksta dalykams (tapybai, piešimui, kompozicijai, skulptūrai) skiriant po 2 savaitines val., dailėtyrai – 1 savaitinė val.
5. Baigus dalyko programą vyksta akademiniai atsiskaitymai (darbų peržiūros).
6. Nuo kovo 1 dienos pagrindinio ugdymo 7 klasės mokiniai atlieka baigiamąjį kūrybinį darbą, pagal pasirinktą dalyką. Mokinių darbai vertinami dešimties balų sistemoje pagal direktoriaus patvirtintus baigiamojo darbo vertinimo kriterijus.
7. 1–3 metų dailės išplėstinio ugdymo programa skirta baigusiems pagrindinio dailės ugdymo programą, skirta lavinti mokinių bendrąsias kompetencijas gilinant ir įtvirtinant dailinius gebėjimus. Formuoti dailės raišką socialinėje kultūrinėje aplinkoje. Padėti mokiniui pasiruošti dailės krypties studijoms.
8. 1–3 metų dailės mėgėjų ugdymo programa skirta mokiniams nuo 15 m., kurie nesimokė pradinio ir pagrindinio dailės ugdymo programų. Taikoma mažesnės apimties alternatyvi programa pagrindinio ugdymo programai, lavinanti mokinių bendrąsias kompetencijas gilinant ir įtvirtinant dailinius gebėjimus. Formuojanti dailės raišką socialinėje kultūrinėje aplinkoje.

**VIII SKYRIUS**

**ANKSTYVOJO NEFORMALIOJO MENINIO UGDYMO PROGRAMA**

|  |  |  |
| --- | --- | --- |
| **Ugdymo trukmė metais** | **I** | **II** |
| **Dalykas** | **Savaitinių valandų skaičius** |
| Dailės pažinimas | 2 | 2 |
| Muzikos rašto pažinimas ir dainavimas | 2 | 2 |

Pastabos:

1. Ankstyvojo meninio ugdymo vieno užsiėmimų trukmė – 30 minučių.
2. Minimalus mokinių skaičius grupėje – 5, maksimalus – 10.

**PARENGIAMOJO NEFORMALIOJO MUZIKINIO UGDYMO PROGRAMA**

|  |  |
| --- | --- |
| **Dalykas** | **Savaitinių valandų skaičius** |
| Muzikos instrumento ir chorinio dainavimo pažinimas | 1 |
| Choras (Jaunučių choro I-II grupė)  | 1 |
| **Maksimalus valandų skaičius** | **2** |

**FORMALIOJO PRADINIO MUZIKINIO UGDYMO PROGRAMA**

|  |  |  |  |  |
| --- | --- | --- | --- | --- |
| **Ugdymo trukmė (klasė)** | 1 klasė | 2 klasė | 3 klasė | 4 klasė |
| **Dalykas** | **Savaitinių valandų skaičius** |
| Dalykas | 1 | 2 | 2 | 2 |
| Solfedžio | 2 | 2 | 2 | 2 |
| Antras muzikos instrumentas  | 0 | 0–1 | 0–1 | 0–1 |
| Muzikinis kolektyvas | 1–2 | 1–2 | 1–2 | 1–3 |
| Maksimalus pamokų skaičius | 5 | 7 | 7 | 8 |

Pastabos:

1. Chorinio dainavimo dalykui skiriama 2 valandos: 1 valanda – muzikavimui, 1 valanda dalyko gilinimui chore.
2. Chorinio dainavimo mokiniams viena fortepijono individuali pamoka yra privaloma.
3. Antras instrumentas skiriamas tik labai gerai ir gerai besimokantiems mokiniams, pagal tėvų prašymus.

**FORMALIOJO PAGRINDINIO MUZIKINIO UGDYMO PROGRAMA**

|  |  |  |  |
| --- | --- | --- | --- |
| **Ugdymo trukmė (klasė)** | 5 klasė | 6 klasė | 7 klasė |
| **Dalykas** | **Savaitinių valandų skaičius** |
| Dalykas | 2 | 2 | 2 |
| Solfedžio | 2 | 2 | 2 |
| Muzikos istorija | 1 | 1 | 1 |
| Antrasis muzikos instrumentas | 0–1 | 0–1 | 0–1 |
| Muzikinis kolektyvas | 1–3 | 1–3 | 1–3 |
| Dirigavimas | – | 0,5 | 0,5–1 |
| Maksimalus pamokų skaičius | 9 | 9,5 | 10 |

Pastabos:

1. Chorinio dainavimo dalykui skiriama 2 valandos: 1 valanda – muzikavimui, 1 valanda dalyko gilinimui chore.
2. Chorinio dainavimo mokiniams viena fortepijono individuali pamoka yra privaloma.
3. Antras instrumentas skiriamas tik labai gerai ir gerai besimokantiems mokiniams, pagal tėvų prašymus.
4. Dalyko pagilinimui ir pastiprinimui chorinio dainavimo 6–7 klasėje skiriama 0,5–1 val. individuali dirigavimo pamoka.

**ANTAŠAVOS SKYRIAUS FORMALIOJO MUZIKINIO UGDYMO PROGRAMA**

|  |  |  |
| --- | --- | --- |
| **Ugdymo trukmė (klasė)** | 1 klasė | 2 klasė |
| **Dalykas** | **Savaitinių valandų skaičius** |
| Chorinis dainavimas  | 1 | 1 |
| Solfedžio | 2 | 2 |
| Fortepijonas | 1 | 1 |
| Muzikinis kolektyvas | 1 | 1 |
| Maksimalus pamokų skaičius | 5 | 5 |
| Mokinių skaičius | 2 | 5 |

Pastabos:

1. Solfedžio, muzikos istorijos, chorinio dainavimo, vokalinio ansamblio dalykų ugdymui grupės sudaromos jungiant visas klases dėl mažo mokinių skaičiaus.
2. Fortepijono pamokos yra individualios.
3. Vienas 2 klasės mokinys grupines pamokas ir kolektyvą lanko Antašavos skyriuje, individualias akordeono pamokas lanko Kupiškio meno mokykloje.

**SUBAČIAUS SKYRIAUS FORMALIOJO MUZIKINIO UGDYMO PROGRAMA**

|  |  |  |
| --- | --- | --- |
| **Ugdymo programa** | **Pradinio**  | **Pagrindinio** |
| **Ugdymo trukmė (klasė)** | 1 klasė | 3 klasė | 6 klasė | 7 klasė |
| **Dalykas** | **Savaitinių valandų skaičius** |
| Fortepijonas | 1 | 2 | 2 | 2 |
| Solfedžio | 2 | 2 | 2 | 2 |
| Vokalinis ansamblis | 1 | 1 | 1 | 1 |
| Muzikos istorija | – | – | 1 | 1 |
| Maksimalus pamokų skaičius | 4 | 5 | 6 | 6 |
| Mokinių skaičius | 3 | 2 | 3 | 4 |

Pastabos:

1. Vokalinio ansamblio ugdymui jungiamos visos klasės dėl mažo mokinių skaičiaus.
2. Fortepijono pamokos yra individualios.
3. Muzikos istorijos pamokos jungiamos 6–7 kl. dėl mažo mokinių skaičiaus.
4. Solfedžio pamokos jungiamos 1–3 kl. ir 6–7 kl. dėl per mažo mokinių skaičiaus.
5. Vienas 6 klasės mokinys grupines pamokas ir kolektyvą lanko Antašavos skyriuje, individualias akordeono pamokas lanko Kupiškio meno mokykloje.

**NEFORMALIOJO PROFESINĖS LINKMĖS MUZIKINIO UGDYMO MODULIO**

**UGDYMO PROGRAMA**

|  |  |  |
| --- | --- | --- |
| **Ugdymo trukmė (klasė)** | 4 klasė | 6 klasė |
| **Pagrindiniai dalykai** | **Savaitinių valandų skaičius** |
| Fleita | – | 3 |
| Akordeonas | 3 | – |
| Fortepijonas | 1 | 1 |
| Solfedžio | 2 | 2 |
| Muzikos istorija | 1 | 1 |
| Muzikinis kolektyvas | 1 | 4 |
| Maksimalus pamokų skaičius | 8 | 11 |
| Mokinių skaičius | 1 | 1 |

**NEFORMALIOJO MUZIKINĖS SAVIRAIŠKOS UGDYMO PROGRAMA**

|  |  |
| --- | --- |
| **Ugdymo trukmė (klasė)** | 6 klasė |
| **Pagrindiniai dalykai** | **Savaitinių valandų skaičius** |
| Akordeonas  | 1 |
| Solfedžio | 2 |
| Muzikinis kolektyvas | 2 |
| Maksimalus pamokų skaičius | 5 |
| Mokinių skaičius | 1 |

Pastabos:

1. Programa skirta mokiniams, baigusiems pradinio muzikinio ugdymo programą ir silpniau besimokantiems pagrindinio muzikinio ugdymo programos mokiniams.
2. Programos trukmė 1–4 mokymo metai.
3. Programa skiriama pagal mokytojo rekomendaciją, mokinių ir jų tėvų pasirinkimą.

**NEFORMALIOJO IŠPLĖSTINIO MUZIKINIO UGDYMO PROGRAMA**

|  |  |  |  |  |  |
| --- | --- | --- | --- | --- | --- |
| **Ugdymo trukmė metais** | I | II | III | IV | V |
| **Dalykas** | **Savaitinių valandų skaičius** |
| Fortepijonas | Individualios pamokos | 1(4\*) | 1(2\*) | 1(1\*) | – | 1(1\*) |
| Fleita | 1(1\*) | 1(1\*) | – | – | – |
| Akordeonas | 1(1\*) | 1(1\*) | – | – | – |
| Dainavimas | – | 1(3\*) | – | 1(1\*) | 1(1\*) |
| Klarnetas  | 1(1\*) | – | – | – | – |
| Gitara | 1(2\*) | 1(1\*) | – | – | – |
| Akordeonistų ansamblis | Ansamblinis muzikavimas | – | 1(1\*) | – | – | – |
| Fleitininkių ansamblis | 1(1\*) | 1(1\*) | – | 1(1\*) | – |
| Fortepijoninis ansamblis | – | 1(1\*) | 1(1\*) | – | – |
| Gitaristų ansamblis | – | 1(1\*) | – | – | – |
| Merginų vokalinis ansamblis | 2(1\*) | 2(3\*) | 2(1\*) | – | 2(1\*) |
| Mišrus vokalinis ansamblis | 1(2\*) | – | – | – | – |
| Jaunių choras | 3(1\*) | 3(2\*) | – | – | 3(1\*) |
| Bendras valandų/mokinių skaičius | 12(14\*) | 14(17\*) | 4(3\*) | 2(2\*) | 7(1\*) |

(\*) mokinių skaičius, pasirinkusių atitinkamą dalyką.

Pastabos:

1. 1–5 metų išplėstinio ugdymo programa skirta baigusiems pagrindinio muzikinio ugdymo kursą, suteikia ugdytiniams galimybę toliau tobulinti grojimo įgūdžius, lavinti kūrybinius gebėjimus ir ruoštis studijoms aukštesnės pakopos meno krypčių mokymo įstaigose. Baigus šią programą išduodamos mokyklos pažymos.

**NEFORMALIOJO KRYPTINGO MUZIKINIO UGDYMO PROGRAMA**

|  |  |  |
| --- | --- | --- |
| **Ugdymo trukmė metais** | I | III |
| **Dalykas** | **Savaitinių valandų skaičius** |
| Jaunių choras | 3(2\*) | – |
| Fleitininkių ansamblis | – | 1(1\*) |
| Jaunučių choras | 2(2\*) |  |
| Fortepijoninis ansamblis | 1(2\*) | – |
| Subačiaus vokalinis ansamblis | 1(1\*) | – |
| Mišrus vokalinis ansamblis | 1(2\*) | – |
| Maksimalus pamokų skaičius | 8 | 1 |
| Mokinių skaičius | 9 | 1 |

Pastabos:

1. 1–8 metų kryptingo ugdymo programa skirta mokinių bendrųjų kompetencijų lavinimui, muzikinių įgūdžių formavimui ir asmenybės saviraiškos plėtrai bei integracijai į įvairias meno sritis, gilinant ir įtvirtinant kolektyvinio muzikavimo pagrindus. Mokiniai, pasirinkę kryptingą muzikinį ugdymą, aktyviai dalyvauja konkursuose ir festivaliuose bei koncertinėje mokyklos veikloje.
2. Baigus kryptingo ugdymo programą išduodama mokyklos pažyma.

**MUZIKINIAI KOLEKTYVAI**

|  |  |  |  |  |
| --- | --- | --- | --- | --- |
| Eil. Nr. | Pasirenkamieji dalykai | Mokinių skaičius | Savaitinės valandos | Mokytojo v., pavardė |
| 1. | Instrumentinis ansamblis (2 smuikai, gitara) | 3 | 1 | A. Petronienė |
| 2. | Gitaristų ansamblis (4–6 kl., išpl. 2 m.) | 4 | 1 | K. Stankevičius |
| 3. | Fortepijoninis ansamblis | 2 | 1 | D. Škinder |
| Fortepijoninis ansamblis | 2 | 1 | J. Skebienė |
| 4. | Fortepijoninis ansamblis | 2 | 1 | V. Dičkienė |
| 5. | Fortepijoninis ansamblis | 2 | 1 | R. Stankevičienė |
| 6. | Akordeonistų ansamblis (4 kl., 5 kl., išpl.) | 5 | 2 | G. Bartaševičienė |
| 7. | Akordeonistų trio (3 kl.) | 3 | 1 | G. Bartaševičienė |
| 8. | Mišrus instrumentinis ansamblis | 9 | 1 | G. Bartaševičienė |
| 9. | Akordeonistų ansamblis (3 kl.) | 3 | 1 | B. Petroševičienė |
| 10. | Fortepijoninis duetas | 2 | 1 | E. Dobrickienė |
| 11. | Subačiaus vokalinis ansamblis | 11 | 1 | L. Burokienė |
| 12. | Merginų vokalinis ansamblis | 9 | 2 | N. Sankauskienė |
| 13. | Mišrus vokalinis ansamblis | 13 | 1 | R. Stankevičienė |
| 14. | Jaunučių vokalinis ansamblis | 11 | 1 | R. Stankevičienė |
| 15. | Jaunių choras | 30 | 3 | A. Remeikienė |
| 16. | Antašavos vokalinis ansamblis | 7 | 1 | Z. Lukoševičienė |
| 17. | Jaunučių choro I grupė | 16 | 1 | A. Vareikienė |
| Jaunučių choro II grupė | 12 | 1 | A. Vareikienė |
| Jaunučių choro III grupė | 18 | 1 | A. Vareikienė |
| Jaunučių choro IV grupė | 17 | 1 | A. Vareikienė |
| Jaunučių choro bendra (III-IV) | 35 | 1 | A. Vareikienė |
| 18. | Pučiamųjų instrumentų orkestras | 13 | 2 | S. Vilutis |
| Fleitininkių ansamblis (pučiamųjų orkest. grupė) | 5 | 1 | I. Paurienė |
| Saksofonų grupė | 4 | 1 | V. Muliarčikas |
| 19. | Vaikų kapela | 9 | 3 | B. Petroševičienė |
| 20. | Vokalinis duetas | 2 | 1 | A. Vareikienė |
| **Viso** | **205** | **34** |  |

Pastabos:

1. Muzikiniai kolektyvai formuojami atsižvelgiant į mokyklos veiklos programą, kurios vienas iš uždavinių – skatinti kiekvieną mokinį aktyviai dalyvauti konkursinėje, koncertinėje, projektinėje ir kitose veiklose.
2. Kolektyvų vadovai parengia muzikinių kolektyvų ugdymo programas, kurias tvirtina Kupiškio meno mokyklos direktorius.
3. Muzikinių kolektyvų pamokos yra grupinės.
4. Atsiskaitymai vykdomi, remiantis mokytojų ugdymo programose numatytais kriterijais. Kolektyvų atsiskaitymo forma yra akademiniai koncertai.
5. Mokinių mokymosi pasiekimų ir pažangos muzikiniuose kolektyvuose vertinimas nurodytas mokytojų parengtose muzikinių kolektyvų programose.

PRITARTA:

Kupiškio meno mokyklos tarybos nutarimu

2019 m. birželio 12 d. protokolas Nr. 3